# Cistícola grinyolaire

La cistícola grinyolaire (Cisticola chiniana) és una espècie d'ocell de la família del Cisticolidae que és nativa al sud de l'equador d'Àfrica i part d'Àfrica de l'Est. És una espècie molt comuna i abundant a la sabana i zones de matolls ja sigui en regions àrides, humides o zones muntanyoses. Especialment durant l'estiu, és molt conspicu a causa del cant estrident que fa des de llocs prominents ja que piula notes estridents i repetitives des de llocs prominents.

## Hàbitat i distribució

Es troba a Angola, Botswana, Burundi, República del Congo, República Democràtica del Congo, Eswatini, Etiòpia, Kenya, Malawi, Moçambic, Namíbia, Somàlia, Àfrica del Sud, Sudan del Sud, Tanzània, Uganda, Zàmbia i Zimbàbue.
L'hàbitat natural són les sabanes i els boscos àrids, semiàrids o humits, sovint dominats per arbres o arbustos espinosos (Dichrostachys, etc.). Tanmateix, també es troba habitualment als boscos de Miombo i mopane i és una de les espècies d'ocells més comunes a la plana costanera de Moçambic. També és present a les terres altes orientals i a les terres altes d'Àfrica oriental per sota dels 2.000 m. A més, utilitza alguns ecotons, com ara vores de conreu, marges de bosc dens i boscos que voregen el delta de l'Okavango.
La cistícola grisa la substitueix en boscos de fulla ampla raquítica i boscos secs caducifolis sobre substrats sorrencs, mentre que diverses espècies de Cisticola la substitueixen en llocs pantanosos. Co-habita amb altres espècies de Prinia.

## Hàbits

Especialment a l'estiu, passen molt de temps piulant de manera notòria des de les capçades d'arbre o arbustos. La crida estrident es pot representar com "txee-txee txitxi-txirrrrr", però varia d'un individu a un altre.

## Nidificació

La reproducció es produeix durant l'estació humida a la primavera i l'estiu. Construeixen un niu en forma de bola amb fulles d'herba molt gruixudes que està folrat per dins amb matèria vegetal fina.

## Subespècies

S'accepten disset subespècies:
* C. c. simplex (Heuglin, 1869) — Sudan del Sud y RDC fins a Uganda
* C. c. fortis Lynes, 1930 — Gabon, els dos Congo i d'Angola a Zàmbia
* C. c. fricki Mearns, 1913 — Etiòpia i les muntanyes del nord de Kenya
* C. c. humilis Madarász, 1904 — Est d'Uganda i oest de les serralades de Kenya
* C. c. ukamba Lynes, 1930 — Serralades de la zona centre de Kenya i el nord de Tanzània
* C. c. heterophrys Oberholser, 1906 — Planures costeres de Kenya i Tanzània
* C. c. victoria Lynes, 1930 — Zona est del Llac Victòria
* C. c. fischeri Reichenow, 1891 — Tanzània
* C. c. keithi Parkes, 1987 — Tanzània
* C. c. mbeya Parkes, 1987 — Tanzània
* C. c. emendatus Vincent, 1944 — Sud de Tanzània, Malawi y nord de Moçambic
* C. c. procerus W.K.H.Peters, 1868 — Est de Zàmbia i centre deMoçambic
* C. c. bensoni Traylor, 1964 — Sud de Zàmbia
* C. c. smithersi B.P.Hall, 1956 — Zona superior de la regió del riu Zambezi
* C. c. chiniana (A.Smith, 1843) — Altiplà central del sud d'Àfrica
* C. c. frater Reichenow, 1916 — Namíbia
* C. c. campestris Gould, 1845 — Plana costanera oriental del sud d'Àfrica

## Galeria

* C. c. campestris al Parc Nacional Kruger. La gola negre és evident mentre canta.
* La subespècie nominada al Parc Nacional de Marakele
* C. c. humilis, Soysambu Conservancy, Kenya
* C. c. smithersi, Matetsi Safari Area, Zimbabwe

## Referències

* ↑ «Cistícola grinyolaire». Cercaterm. TERMCAT, Centre de Terminologia. Rev. 14/11/2022(català)
* 1 2 The Atlas of Southern African birds: Vol.2 Passerines. Johannesburg: BirdLife South Africa, 1997, p. 302–303. ISBN 0-620-20730-2 [Consulta: 4 gener 2017].
* 1 2 Ginn, Peter. Birds of the Highveld. 3rd impr.. Salisbury: Longman, 1981, p. 72. ISBN 0582608902.
* ↑ ; Dean, R.«Rattling Cisticola (Cisticola chiniana)». Lynx Edicions, Barcelona, 2017. [Consulta: 4 gener 2017].

## Enllaços externs

* Rattling cisticola - Species text in The Atlas of Southern African Birds.